CELEX: 31981R0165
Language: el
Date: 1981-01-21 00:00:00
Title: Κανονισμός (ΕΟΚ) αριθ. 165/81 τής Επιτροπής τής 21ης Ιανουαρίου 1981 περί τετάρτης τροποποιήσεως τού κανονισμού (ΕΟΚ) αριθ. 2872/79 «περί καθορισμού συμπληρωματικού συντελεστού γιά τόν καθορισμό τών ποσοτήτων αλκοόλης πού πρέπει νά παραδοθούν στά πλαίσια τού οινικού παρακρατήματος γιά τήν περίοδο 1979/80»

Avis juridique important

|

31981R0165

Κανονισμός (ΕΟΚ) αριθ. 165/81 τής Επιτροπής τής 21ης Ιανουαρίου 1981 περί τετάρτης τροποποιήσεως τού κανονισμού (ΕΟΚ) αριθ. 2872/79 «περί καθορισμού συμπληρωματικού συντελεστού γιά τόν καθορισμό τών ποσοτήτων αλκοόλης πού πρέπει νά παραδοθούν στά πλαίσια τού οινικού παρακρατήματος γιά τήν περίοδο 1979/80»  

Επίσημη Εφημερίδα αριθ. L 019 της 22/01/1981 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 165/81 ΤΗΣ ΕΠΙΤΡΟΠΗΣ  της 21ης Ιανουαρίου 1981  περί τροποποιήσεως του κανονισμού (ΕΟΚ) αριθ. 2872/79 « περί καθορισμού συμπληρωματικού συντελεστού για τον καθορισμό των ποσοτήτων αλκοόλης που πρέπει να παραδοθούν στο πλαίσιο του οινικού παρακρατήματος για την περίοδο 1979/80 »  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από την πράξη προσχωρήσεως της Ελλάδος (2), και ιδίως το άρθρο 40 παράγραφος 5 και το άρθρο 65,  Εκτιμώντας:  ότι ο κανονισμός (ΕΟΚ) αριθ. 2872/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3128/80 (4), προβλέπει ότι η παράδοση οίνων που αποτελούν αντικείμενο συμφωνητικού, στο πλαίσιο του συμπληρωματικού οινικού παρακρατήματος, πρέπει να έχει πραγματοποιηθεί το αργότερο την 15η Δεκεμβρίου 1980, ενώ οι εργασίες αποστάξεως συμπληρώνονται προ της 15ης Ιανουαρίου 1981· ότι ορισμένα οινοπνευματοποιεία δεν διαθέτουν επαρκή χώρο για την αποθήκευση επί 30 ημέρες των ποσοτήτων προς απόσταξη· ότι για να μπορέσουν να επωφεληθούν από τη δυνατότητα αποστάξεως μέχρι την τελική ημερομηνία είναι σκόπιμο να επιτραπεί η παράδοση του οίνου μέχρι το τέλος της περιόδου αποστάξεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του άρθρου 2 παράγραφος 2α του κανονισμού (ΕΟΚ) αριθ. 2872/79 αντικαθίσταται από το ακόλουθο κείμενο:  «2α. Η παράδοση των οίνων που αποτελούν αντικείμενο του συμφωνητκού πρέπει να έχει πραγματοποιηθεί το αργότερο την 15η Ιανουαρίου 1981.»  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 16ης Δεκεμβρίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Ιανουαρίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 291 της 19. 11. 1979, σ. 17.  (3) ΕΕ αριθ. L 324 της 20. 12. 1979, σ. 13.  (4) ΕΕ αριθ. L 328 της 4. 12. 1980, σ. 12.